
Desno: CJELOKUPNI POGLED NA ZEMALJSKU IZLOŽBU VOĆA 
BANOVINE HRVATSKE U ZAGREBAČKOM ZBORU OD 7. DO 
18. O. MJ. 

U pozadini je hrvatski grb načinjen od bijelih i crvenih jabuka 



Iskorištavajmo razumno svoje bogatstvo 

Uz prvu zemaljsku izložbu voća Banovine Hrvatske 


Voće je jedan od najvažnijih proizvoda, koje 
hrvatska zemlja daje našem čovjeku. Naše šlji- 
ve i jabuke idu u daleke zemlje i nose sobom 
glas o bogatstvu naše grude. Ova godina je do- 
nijela nezapamćeno velik rod raznovrsnog voća 
u Hrvatskoj. U. banovini Hrvatskoj ima oko 17 
milijuna stabala raznoga voća. Samih šljiva uro- 
dilo je ove godine oko 19.000 vagona, od čega 
je 10.000 vagona prepečeno u rakiju, čime je 
dobiveno oko 200.000 hl rakije. S obzirom na 
osobito lijepe vrste i bogatstvo raznoga voća 
neobično je značajna prva zemaljska izložba vo- 
ća Banovine Hrvatske, koja je priređena u Za- 
grebačkom Zboru od 7. do 18. o. mj. To je prva 
voćarska izložba kod nas nakon 33 godine. Na 
njoj je bilo zastupano 75 kotara sa 1632 izla- 
gača i 4.876 uzoraka raznoga voća. Na njoj se 
očitovalo, kakvi se uspjesi dadu postići u hrvat- 
skom voćarstvu. 

Ovdje ćemo ukratko spomenuti nešto s obzi- 
rom na zdravstvenu i gospodarsku ulogu voća 
u našem narodu. 

Voće sadrži najvažnije sastojke hrane potreb- 
ne našem organizmu. To je uglavnom voćni še- 
ćer, koji je i po svojoj hranjivosti i po drugim 
funkcijama bolji od običnog bijelog šećera. Po- 
red voćnog šećera voće sadrži znatnu količinu 
vitamina i raznih soli. 

Zbog svojih hranljivih sastojaka i povoljnog 
utjecaja na rad organizma voće treba da bude 
sastavni dio hrane naročito za djecu i rekon- 
valescente, a dobro će doći i svima drugima. 
Ono pomaže rast kostiju, pospješuje probavu i 
djeluje na bolji, jači i pravilniji rad crijeva. 

Kolika je vrijednost voća, t. j. njegova kvali- 
tativna snaga, vidi se najbolje iz ovog primjera: 

Jedan komad jabuke težak svega 40 gr sa- 
drži pet grama voćnog šećera, t. j. isto toliko 

Desno : VOĆE IZ VOĆNOG I LOZNOG RASADNIKA PLJEŠIVICE 

NA ZEMALJSKOJ IZLOŽBI VOĆA BANOVINE HRVATSKE 
Voće je na izložbi poredano po raznim krajevima a onda po vrsta- 
ma, te se ova skupina, što je na našoj slici, osobito ističe među 
drugima, koje su bile na izložbi 

koliko je teška jedna kocka šećera. Ovih pet 
grama voćnog šećera dobivenih iz jednoga ko- 
mada jabuke u stanju su da razviju toliku sna- 
gu, izraženu u kalorijama, da jednog čovjeka 
podignu na visinu od 40 metara. Još je slikovi- 
tija snaga voćnog šećera, ako ga zamislimo u 
količini od svega pola litre slatkog voćnog soka, 
koji sadrži 60 gr voćnog šećera. S tom količinom 
može jedan čovjek teorijski da se digne na vi- 
sinu od 900 metara. 

Iz ova dva primjera lijepo se vidi, kakva je 
životna snaga sadržana u voću kao i to zbog 
čega se ono preporučuje kao hrana. 

Kod nas se voće ne troši u onoj mjeri, u kojoj 
se troši u drugim zemljama. Kod nas se voće 
upotrebljava za dobijanje alkohola, pri čemu 
trpimo dvostruku štetu. Jedna šteta dolazi otu- 
da, što se proizvodi jedno otrovno sredstvo, 
koje samo nanosi štetu organizmu, a druga se 
sastoji u tome što preradom _voća u alkoholna 
pića gubimo velike količine odličnog srbdstva za 
ishranu. 

S jedne strane se treba veseliti ovogodišnjem 
bogatom rodu voća, dok je s druge ono doni- 
jelo sobom neke loše posljedice. U pojedinim 
mjestima su ljudi toliko uživali rakiju, te su tuč- 
njave vrlo učestale, a dogodilo se kod toga i 
koje ubistvo. Hrvatske organizacije su tupohval- 

no nastupile i uklonile sve, da do toga više ne 
dođe. Ima glasova, da su djeca za vrijeme peče- 
nja rakije u Hrvatskom Zagorju išla pijana u 
školu. 

Zamislite, kolika je tu šteta nanesena zdrav- 
lju tih mladih duša nerazumnim postupkom 
starijih, koji su im omogućili da dođu do ra- 
kije. Dao Bog, da su to samo glasine! 

Treba nasuprot tome preporučivati' na sve na- 
čine što veću potrošnju zelena voća i neka se 
u velikim količinama sprema za zimu. Kakve li 
koristi od toga na našim selima za škrtih zimskih 
dana! A dalo bi se na tome lijepo i zaraditi. 

Prosječno se u Jugoslaviji godišnje potroši 
300 milijuna litara vina, 100 milijuna litara ra- 
kije i skoro isto toliko pive. To predstavlja vri- 
jednost od tri do četiri milijarde dinara. Upra- 
vo toliko novaca dajemo godišnje za naše trova- 
nje. Prosječno na svakog stanovnika u Jugosla- 
viji otpada godišnje izdatak na alkohol oko 300 
dinara. 



NOVO DJELO KIPARA JORJA ŠKARPE 
Juraj Škarpa zauzima jedno od najodličnijih mjesta u hrvatskoj ki- 
parskoj umjetnosti. Skroman, bez nadmetanja i neumoran u umje- 
tničkom nastojanju dao je hrvatskoj umjetnosti mnoštvo djela, kroz 
koja se provlači glavno obilježje njegove ličnosti: osjećaj, profinjeni 
lirizam. Ovo najnovije djelo načinjeno je za nadgrobni spomenik kraj 
glavne kapele na ulazu u zagrebački grad mrtvih. I tu se očitovala 
umjetnikova sposobnost, da daje uvijek nove oblike svog savršeno 
stiliziranog umjetničkog smjera 


Preradom voća u alkohol uništava se velika 
količina voćnog šećera, koju sadrži 800 miliju- 
na kilograma voća, koliko se otprilike kod nas 
godišnje preradi u alkoholna pića. Ta količina 
voća sadrži najmanje 120 milijuna kilograma 
voćnog šećera. Kad bi jedan kilogram voćnog 
šećera računali samo po 10 dinara, onda bi šteta 
iznosila 1,200.000 dinara. Računajući pak da 
svaki gram šećera proizvodi četiri kalorije, onda 
izlazi da gubitak na kalorijama iznosi 480 mi- 
lijardi. To je upravo toliko, da bi se, računajući 
2000 kalorija za svakog čovjeka na 24 sata, tom 
hranom moglo prehraniti milijun ljudi kroz 240 
dana. 

Prema tome prerada voća u alkohol je štetna 
i sa stanovišta ishrane našeg stanovništva, naro- 
čito pasivnih krajeva. Iz svih navedenih razlo- 
ga vrijedno je da se voće preporuča kao hra- 
na te se nastoji oko prerade voća u bezakohol- 
na pića, ukoliko ne može da se potroši u svje- 
žem stanju. Osobito treba ucijepiti svakome svi- 
jest, da je voće za naš narod i zdravstveni i go- 
spodarski faktor. K. M. 


‘Pof)od dolini duša 

Spjevao Vjekoslav Ećimović 

Trešnje s tamnim ukrasom u crnini. 
Nedaleko groblje. 

Plot od par kolaca. 

Spokoj u nijemoj dolini. 

Tek drozd plodove zobi je: 
mnoštvo tobolaca. 

Tama, vlaga i miris trave 
duh mi nemirom pune 
pod mračnim brijegom. 

Dah mi sapinju, dave 
i pogled očiju bune 
nad crnim stijegom. 


Harmonija 

Spjevao Branko Klarći 

Izvana će ući miris vlažnog zraka 
I čempres će malo sagnuti se niže. 

P rok rast će se sjena bljedolika traka 
Kao zlatna pređa, koju lahor diže. 

To će biti samo jedan mali časak. 

Onda će zadrhtat sva tjelesna tkiva. 

Sjene će se srušit uz sablasni prasak 
Na dno mraka, što se u grobove sliva. 

Sve će biti tiho ko u krilu noći, 

Bez muzike boja i crvenog plama, 

I mnogo će rujnih popodneva proći, 

A nad piahom tijela počivat će tama. 

Tad će moje tijelo, koje čeka čaše, 

Što će zadnji rubom ovih tama proći, 
Zanjihati snažno u bijele talase 
Harmoniju sjaja u zlatnoj jasnoći. 



fiapisao findrija Divić 


Narodni život i običaji ^ d \_2 

Svježi povjetarac duvao je s vinorodne Dilj - 
Gore i donosio miris sazrelih grozdova. Sva se 
srca razveselila i jače kucaju. Danas je berba 
kod gospodina župnika. Tu se vidi, kako je ple- 
menito srce naših svećenika otvorilo širom vra- 
ta svoje ljubavi narodu svome, pa je njegov 
dvor postao ognjište opće radosti. Pomaljaju 
se prve zrake sunca. Čarno, bistro djevojačko 
oko cakli se od veselja poput »bobe« crvenog 
»Amerikanca«, a iz punih grudiju odvija se 
pjesma: 

Alaj imam grlo za pjevanje, 

Crne oči za ašikovanje. 

Lako ti je namamit bedara, 

Tri pogleda, više mu ne treba. 

Pjesma, cika, vrisak odjekuju sa svih strana 
brda. Slušajući, kako se pocikuje sa susjednog 
brda, pjevaju djevojke: 

Na pjevanje domamit ću janje, 

A1 na ciku i janje i diku. 

Već su se razmjestili. Svaki mladić i djevojka 
pazi, uz koga će izabrati svoj red u vinogradu, 
jer svaki mig, i položaj znači nešto. Beračice se 
poredale: na jednoj strani »Filijalke«, a na dru- 
goj »Župljanke«. Među redove beračica umije- 
šao se po koji momak pa sagnuvši se, da tobože 
bere čokot, krišom promatra kroz lišće i grozdo- 
ve svoju susjedu. A beračice pjevaju: 

Visok tanak, rumen kao ruža, 

Taj se meni oko srca pruža. 

Sada nastaje pravo takmičenje u branju i pje- 
vanju: 

Curica je pudarila grožđe, 

I pjevala, da joj lola dođe. 

A iz ovih stihova odsijeva čista narodna etika: 
Avaj moja dva obraza bijela, 

Tulipani — loli sačuvani. 

Sunce je već obasjalo rumene grozdove »Ame- 
rikanca« i rumene obraze slavonske djevojke. 
One o uvelim često i od pudera iskvarenim obra- 
zima gradskih gospojica pjevaju: 

Spadaj s mene rumenilo moje, 

Spadaj s mene na one zelene. 

Moje lice ne treba dinara, 

Samo hladne vode iz bunara. 

Došlo vrijeme ručku ili »užini«. Djed Ilija S., 
starac od 75 g. pun još snage, poleta i vedrine u 
debelom hladu vinogradskog oraha započeo uži- 
nu predvodeći molitvom. Razvilo se pravo vese- 
lje. Momci nude djevojkama slavonsku slaninu i 
pečenu janjetinu, a ove ne će da prime iz mo- 
mačkih ruku izgovarajući se, da tobože ne mogu 
jesti. Djed Ilija pripovijeda o davnini. U »mirno 
doba« imala je jedna zadruga po 10 jarama vo- 
lova, pet pari konja. .Svega je bilo. A i svi su uži- 
vali: i oni i »gospoda«. Široka poput slavonske 
ravnice poznata je gostoljubivost slavonskog se- 
ljaka. Ali sada je drugačije. Zato se opet pjeva: 


Slavoniji 

Dok sam imo i gospodi đavo. 

Nisam nigda u zatvoru spavo. 

A sad nemam, gospodi ne dadem, 

Svaki budak u zatvoru znadem. 

No svejedno djed Ilija je veseo. Oči mu još 
sjaju mladenačkom radošću. Skoči hitro na noge 
lagane, dohvati gajde i stade »štimati«. To je 
naš stari narodni instrumenat. Na njima je djed 
Ilija izveo čitav repertoar pjesama iz junačke 
dobi slavonske povijesti, za borbe s Turcima. 
To su naše slavonske gusle. Samo što gajde 



BERBA JE UGODNA KAD SU GROZDOVI JEDRI 
Foto L. Janković 


imadu veću umjetničku vrijednost, jer posje- 
duju veću mogućnost ekspresije i nijansiranja. 
Zatim su slijedile melankolične, tužne, senti- 
mentalne pjesme, koje svojim mirnim zvukovi- 
ma odvode misao Slavonca u davninu, u »mirno 
doba«, kada je Slavonac mirno i veselo tjerao 
krdo ovaca i čopor svinja u žirovitu prostranu 
slavonsku šumu, pekao janjce, a od runa pravio 
»pršnjake«, »zore«, od kože »uprtnjače«, od 
lana »rubine«, »obojke«, i »dvogaće«; kada je 
svirao u frulu i dvojnice, šarao tikvice i »kep- 
čije« hrvatskom ornamentikom i punio ih vi- 
nom, kojim je zalijevao janjetinu i kozletinu. 
Kad je pjevao pjesmu stare slave . . . Odjednom 
puče puška. Trgnu sve iz misli. Djed Ilija krep- 
ko zasvira »Seljančicu«, a djevojke zapjevaše: 

Zlata imam, srebra mi ne fali, 

Imam lolu, al je jako mali. 

Meni mama izbira Milana, 

Čuješ, mama, ljubit ćeš ga sama. 


565 



Momci bacaju oko »napoprijeko«, a djevojke 
pjevaju: 

Ja ne trebam stotinu momaka, 

Samo jedan, koji je uredan. 

Ne ću ljubit, koji je ljubio, 

Oj da mi je, koji nigda nije. 

Da sam loza, rodila bi grožđe, 

Kraj birtije, gdje mi lola pije. 

Ljubav je ozbiljna stvar pa zato se pjeva: 

Nije šala varati bećara, 

Ja sam mala četiri varala. 


A djed će Ilija sve nasmijati pa će: 

Moja mama voli rešetara; 

Ja sitara, strina koritara. 

Uveče se razvilo kod župnika pravo veselje. Pod 
neobično romantičnom mjesečinom razvilo se 
živo kolo. Došla jesen. Uskoro će svatovi onih, 
koji su se danas »zagledali« pa se pjeva: 

Još ću malo ja biti kod mame, 

Pa ću miloj dike na uvike. 

I do godine opet isto. Kruta realnost, zbilja i 
ozbiljnost života izmjenjuju se sa vječnom mla- 
dosti i uvijek istom nesavladivom ljubavi naše 
narodne mladosti . . . 


Izvorna novela „Obitelji" 


Momče je venulo 

Živjelo se tako: kako kad. Kad svirne hladan 
jesenski vjetar u tanku jezivu frulu, u hambaru 
se nađe pšenice u nekoliko okana i smiješak se 
javi na Petrovom licu i riječ zamrmori na us- 
nama: 


Bit će dosta. Nekako će se izaći. 



HLINKIN GROB U RUŽOMBERKU 
Na grobu je bunjevački pjesnik Aleksandar Kokić, koji je ovog 
ljeta pohodio Slovačku) 

Zna Petar, da je skupo platio svaki zalogaj 
kruha. Teški ljetni rad još struji osjećajem na- 
pora kroz njegove zdrave, snažne mišice. Žu- 
ljevite ruke još su crne, hrapave i nabubrene 
od ljetnih poslova, prsti svinuti, golemi, uglasti 
i kvrgavi od stiskanja plužnih rasova i motike 
Kuća mu je na ramenima. I Petar je pognut. 
Uistinu, njemu taj osjećaj tako često zamračuje 
pogled, glava oteža i spusti se niže, pokreti se 
umire i samo misao ruje: Žena je umrla od su- 
šice, dijete je slabašno, blijedo, prava slika ma- 
terina. Grana te krhke pokojnice, koja je imala 
u sebi toplo srce, ali toliko krhka pluća, da nije 
mogla izdržati. Posao je ženu otjerao u gro- 
blje. Ona je bila marljiva. Štedljivost i rad resili 
su tu stisnutu, sakrivenu i tihu kršćansku dušu. 


kao breskva u vrlu 

HapIsao Ivo Balentovlć 

Žena i mati je bila ona — pokojnica. Slomila 
ju briga. Slomio ju rad u polju, savijena leđa, 
bol u krstima, znoj po leđima i mukli, sumnjivi 
kašalj. Slušao Petar taj kašalj nekoliko godina 
i samo se trenutno zabrinuo: da ne bude štogod 
opasno. U seljačkoj kući oduvijek je tako. Mno- 
go se posluje a malo se misli. Nema knjige i 
čitanja i bezbrižnog ljuljuškanja na meku sje- 
dalu, nego cijelo biće prožima jedna jedina mi- 
sao: rad i rad, bez prestanka. Žena Petrova bi- 
jaše stalno u pokretu. Posao. Brige. Kuća. Di- 
jete koje boluje. Zatim drugo. Tako su prola- 
zili dani. Ni nedjeljom odmora. Jer nema za- 
mjene. Dvije ruke u dvorištu, na njivi, u kući. 
Dvoje i nijedne više. Dijete je sitno, malo, raste. 

Često Petar zalazi u prošlost sjedeći za mrkih 
jesenskih večeri u mračnoj kuhinji. Otvorenim 
očima on bi se prenosio u svijet prošlosti i pri- 
činjalo mu se tako da je pred njim velika ploča 
skrućenog sjajnog voska. On grebe po njoj 
crnim svojim noktom i ispisuje stranice života, 
koji je nepovratan. 

On ispisuje dugo, ustrajno, a u uhu mu tre- 
peri neka drhtava tajanstvena glazba. Kakovi 
zvuci? Tihi, opojni, zanose. Zar je to harmoni- 
ka? Pijana, melankolična svirka. 

Sam je, u kuhinji, propinje se, zuri kroz pro- 
zorčić: iza kuće je livada, prostrana zelena. Na 
njoj pase krava. Sagnuta je, čupa rijetko buse- 
nje, koje je još nepokretno. 

Livadom korača sin. Petrov sin. 

Dječak je krhak, proziran, kao pahuljica. Gle- 
da ga, a on mu se učini kao dašak, kao oblačak, 
koji se rasplinjuje. Čulo mu obuzme ona daleka 
tajanstvena glazba, miriše cvijeće i sve je puno 
sjaja i drugog života od ovoga ovdje. 

Taj nepoznati i daleki osjećaj brzo iščezne. 

Petar odlazi u staju, čisti balegu, zavrnutih 
rukava i napetih mišića izbacuje izmetke i ga- 
dan smrad draži ga na kihanje. 

»Oj dijete, gdje si!« dozivlje sina. 

Motri dijete, njegovo lice je blijedo. Dječak 
je navršio četrnaest godina, a vrlo je slaba- 

čak. Sad je momče. Jest, upravo momče. A ipak. 
on to nije, nego je zamišljen i ima blijedo lice 
kao mati. I oči su materine. Krupne, duboke, 
nujne. On nije momče, jer je boležljiv i nerado 
razgovara. Glas mu je slabašan i govor mu se 
jedva razabire. 

»Sinko, ti nisi zdrav — počinje on danas.« 

.Sunce se prosulo po dvorištu i lokve se zim- 
ske vodurine i blato tiho isparuju. »Vidim to 
na tebi.« Pijetao zaleprša krilima i zapjeva. I 
on umukne za čas. Primjećuje, da je s dolaskom 
proljeća dijete sve slabije. Osjeća duboko u sebi, 
da će mu biti blizu već i kraj. Okrivljuje se, jer 
ga nije liječio. A on mu je nudio još davno, da 
pozove liječnika. Odbio to dječak, uplašenim 
energičnim riječima. 

»Kaži mi, je li, da sam pogodio?« odsijeca Pe- 
tar riječi, od kojih mu svaka probada srce. 

Dijete je zamišljenije, a i oči mu suze. »Po- 
godio si . . . Meni je sve gorje . . .« 

»Da legneš sine, da se odmoriš.« 

»Ne, ne ću. Naležat ću se i tako.« 

Zastane Petru dah. Zaledi se um. Te strašne 
riječi izgovorio je on tako mirno. Tako ledeno 
I otišao u kuću. Znao je, slutio je on svoju pro- 
past. 

Tako stizalo proljeće, odlazio on na oranje, 
prevrtao crne sočne brazde, a dijete kopnjelo 
kod kuće, zgugučeno u baščici kraj breskve. 

U vrtu venula mala breskva, svake godine sve 
više. Ostala je živa samo još jedna grana, ali 
joj je slabašno lišće bilo uvenuto i izgriženo 


od gusjenica. Dječak s ocem prošetao jedne 
sunčane nedjelje kroz vrt, i dok je otac krado- 
mice zurio u njegovo samrtničko bljedilo lica, 
iznenada on upeo prstom u breskvu: 

»Vidiš, to sam ja!« 

»Nemoj, sine, jabuko moja.« 

Ušutjeli oba, zamišljeni. A s večerom pritisla 
Petrovu dušu olovna težina, mir neki zavladao 
selom, pa se pritajio, čak i zvijezde na nebu 
drhtale su mnogo skrovitije. Dječaku pozlilo iz- 
nenada, pa Petar pozvao susjede. Vrtjele se žene 
oko bolesnika u sobi, a Petar muškarce u kuhi- 
nji podvorio rakijom, zaplašen, nije se ufao u 
sobu ulaziti. Poslao po svećenika: ovaj doskora 
došao: obavivši sve što je trebalo, otišao. 

Razgovaralo se o svemu, najvećma o briga- 
ma. Trudili se susjedi, da mu odvrnu misao od 
bolesnika, da utješe, kad li iz sobe se začu dje- 
čakov zov oca, i ovaj utrči, te ugleda, kako je 
djetetu grunula u usta krv u mlazu, zaprepastiv- 
ši smućene dvorilje. 

»Diko moja, diko!« pade otac preko kreveta 
I ostade šapćući grčevito, muklo: »Diko moja, 
ne dam te, ne dam . . .« 

Otrgli ga ljudi, smućena pogleda, podivljala 
izraza lica, zanesena nekud — u daljinu. Kao 
da nije bio pri sebi. Odveli ga u susjedstvo i svi 
pomislili, da je možda lud. Nijesu se ufali da 
mu saopće: kako njegova radost, njegovo naj- 
milije momče, leži ispružen u lijesu, a svijeće mu 
osvjetljuju mršavo lice i usne, na kojima leb- 
di smiješak, koji ga čini slična anđelu. 


Obalom Crvene Hrvatske 

Sjećanje o domovini i djevojci Luiine ljepote u Skadru 

(Nastavak) Hapisao VHim Peroš 


Oko osam sati navečer sumrak je već obavio 
Skadar ili, kako se ovdje kaže, Scutari, pa su 
bile upaljene električne svjetiljke, koje su 
osvjetljivale grad. Opća javna rasvjeta je još 
i danas veoma slaba, pa osim glavne ulice nije 
ni jedna ulica u Skadru jasno osvijetljena. 
Automobili, kojih i tako ima ma- 
lo, kreću lagano gradom, a ko- 
turaši osvjetljuju slabu cestu 
svjetiljkama. Sjedimo pred hote- 
lom Savoia, gdje svira glazba su- 
vremene šlagere. Kavanska je te- 
rasa puna i to pretežnim dije- 
lom talijanskim časnicima, čije 
se odore vidljivo ističu među ska- 
darskim stanovništvom. Talijan- 
ski vojnici daju uopće glavno 
obilježje današnjem Skadru. No- 
ću sretate u kavanama i na uli- 


cama ponajčešće talijanske vojnike. Odore voj- 
nika su veoma lijepe, a časnici nose otvorene 
ovratnike i kravate. 

Naručili smo čaj pa smo za dobar čaj, koje- 
ga dobijete koliko želite, platili 4 leka, t. j. 12 
dinara. Uz čaj dobili smo i obilno maslaca i ja- 

Znadete li što o romantici alban- 
skih gora ? Sve će Vam to ispričati 
roman o djevojci divne ljepote i 
dobrote, u patrijarhalnom životu 
Albanaca , gdje su starodrevni ple- 
menski običaji, zakon i moral dra- 
ži od ljepote a svetiji od samoga 
života. — napisao ga je Fabijan 
Barcata, a zove se: 

,, u JU A“ 

Cijena 30 Din, za Vas samo 20 Din 

Izdala 

KNJIŽNICA DOBRIH ROMANA 
ZAGREB, Trg Kralja Tomislava 21 

ma, a zanimljivo je, da se šećer dobiva u male- 
nim papirnim vrećicama; šećer je u prašini, a 
talijanske je produkcije, kao i oranžada. 

Oko pola devet prošetali smo glavnom uli- 
com, koja je već i u to doba pusta, te samo s 
vremena na vrijeme sretamo rijetkog čovjeka. 

Htjeli smo kupiti pola litre albanskoga vina, 
ali ga u tri gostionice nismo dobili, jer ga je već 
bila pokupovala Italija za svoju vojsku. Konač- 
no smo za 3 leka ipak uspjeli kupiti bocu alban- 
skoga vina, ali smo ga popili svaki samo pola 
čaše, jer je nekako oporo i gorko, da steže usta 
kao kakve divlje kruške. Nakon kraće šetnje 
došli smo u glavno gradsko šetalište nasuprot ho- 
telu Savoji. I u njemu je dosta pusto, iako je 
noću usred cvijeća i zelenila sasvim ugodno. 

Kako na razglednicama piše, da je to »Pare 
Zogu I. Scutari«, to pitamo konobara, da li je već 
promijenjeno trgu ime, a on potvrđuje, te nam 
objašnjava, da se trg zove »Giardino publico«. 

Vraćamo se u naš hotel. Noć je bila divna, 
tiha i hladna, kakvu samo čovjek može pože- 
ljeti za ljetne žege. Tako smo ujutro ovako 
umorni potegli sve dok se sunce bilo visoko iz- 
diglo. Trebalo je požuriti, da još stignemo na 
skadarsku čaršiju, gdje se okuplja mnogo al- 
banskih gorštaka. Ali da ne bude ni naš hotel 
iznimka, nije ni u našoj sobi bilo sapuna za 
umivanje. Trebalo se pobrinuti za to. Zvonca 
nema, ali ja sam se već pomogao. Samo kako 
se zove ta naša sobarica? Kad pomislim na alban- 
ske djevojke, dođe mi uvijek na pamet divna Lula 
iz romana Fabijana Barcate. I onako pola u šali 
pola u zbilji izađem na vrata i viknem: 

»Lula, gdje si?« 

. »Molim, izvolite!« javio se ženski, upravo dje- 
čački zvonki glas. 

O, pa to je otkrivenje! Naša se sobarica ne 
samo zove Lula nego znade i hrvatski. Kasnije 
sam doznao, da hrvatski govori mnogo ljudi u 
Skadru. Tu treba ubrojiti i konobare, jer naši 
gosti nisu rijetki u Albaniji. 

Začas se pojavila Lula. Nikako se nisam mo- 
gao oteti dojmu, da sam tu djevojku vidio pri- 
je nego li sam došao u ovaj hotel. Bila je to 
djevojka ljepote, kakvu sam si mogao predo- 
čiti iz Barcatina romana. I ova je došla sa sela, 
ne iz Krizesija, kao ona u romanu, ali vrlo blizu 
Krizesiju. Sve je to isti kraj, koji u divljini pri- 
rode stvara ljude orlovskih očiju, bistrine uma 
i kremenog poštenja, a djevojke ovakve ljepote. 


Barcata bi je ovako opisao: 

»Duga, snježna, košulji slična haljina, tijesno 
uz vrat priljubljena, spuštala se djevojci u bla- 
gim valovitim naborima sve do gležanja. U 
struku bila je haljina privezana uskim crvenim 
pojasom, s kojega su visjele crvene rese. Ma- 
lene djevojčine noge stajale su u umjetno izra- 
đenim, gizdavim, pristalim opancima. Na vit- 
kom vratu uzdizala se nježna, lijepa glava Mu- 
rillove Madone. Duge trepavice postavile se po- 
put koprene iznad pogleda poput noći crnih oči- 
ju. Tamna kosa djevojke spletena u dvije sjajne 
pletenice, stajala je kao kruna na njenoj glavi. 
U kosu joj je bio zapleten šaren rubac, koji se 
natrag spuštao te pokrivao zatiljak i leđa. Kao 
jedini nakit visio joj preko grudiju srebrn, ta- 
nak lančić, na kojemu je bilo povješano više 
komada velikog srebrnog novca ... Ta je dje- 
vojka bila Lula (Lula znači poljski ljiljan). 

Njene su ruke bile malene, lijepe. Još nikada 
nisu bile u rukavicama. Sunce ih je prekrilo bo- 
jom zrelih bresaka. Bile su ove ručice malene i 
fine, ali su znale zahvatiti u bijedu života. 

Pogled na oca Mavra uroni u djevojačko ve- 
liko crno oko, koje ga je iskreno i srdačno gle- 
dalo. Činilo mu se, da kroz tihu, mirnu vodu 
zavičajnog alpinskog jezera gleda u tajanstve- 
ne dubine. Pa ipak ne tako, jer ova djevojačka 
duša nije imala nikakvih tajna, ona je morala 
biti mirna, puna svijetla i veselja, poput jasnog, 
sunčanog proljetnog neba, tako nevina i čista 
poput sjajnih očiju, koje su ga gledale . . .« 

Ova albanska gorštačka djevojka je došavši u 
grad promijenila svoju narodnu odjeću, ali u 
njezinoj glavi još uvijek sjaju iskreno i srdačno 
dva oka tajanstvena i duboka kao alpinsko je- 
zero njezina zavičaja, kao oči Barcatine Lule. 

Ja sam joj rekao, da poznam njezin kraj — 
ali iz romana. Rekao sam joj, da će se o njezi- 
nom zavičaju čitati sada mnogo na hrvatskom 
jeziku. Znao sam naime, da Knjižnica Dobrih 
Romana baš tada sprema izdanje »Lule«. Te- 
ško da je shvatila posve sve što sam joj time 
želio reći, ali ona se veselila upravo djetinjski, 
što sam tako pohvalno govorio o njezinu za- 
vičaju. To dijete sela ipak još nije osvojio grad, 
u njezinim očima zna još zasjati čežnja za slo- 
bodnim albanskim vidicima. 

Ali ona divna Lula iz romana, Lula nevina i 
bez grijeha doživjela je najveću tragediju, koja 
je povukla u svoj vrtlog cijelu obitelj, selo i 
kraj. Ali iza toga je došao dan pobjede, dan ve- 
driji od sviju dotada ... I nehotice mi je srcem 
prošla zebnja, ne će li i ova divna djevojka do- 
živjeti sličan slom. Ta dijete je sela u ovom vrt- 
logu . . . Teško da sam ikada tako žarko želio 
i molio: oh, da se to ne dogodi! 

Ovo jutro mi je donijelo dojmove, kojih je 
mnogo za cijeli dan. Tek ovdje sam doživio pot- 
puno ugođaj »Lule«. Roman divne sestrinske 
ljubavi i bratove, jer napisao ga je brat o svojoj 
sestri. U romanima se priroda poetizira, ali ovdje 
je sve opisano po istinitom zbivanju. Poetizi- 
rana ljepota i priroda spojile se u divnu sintezu. 

Jedan zlatni jubilej 


O. ANĐELKO ORLANDINI, 
zlatni jubilarac, koji je 18. kolovoza 
navršio 50.godišnji svećenički jubilej 


Osnivač Dominikanaca proveo je u redovničkom životu Crkve pre- 
okret. Dotada su redovnici uglavnom radili na izgrađivanju samih sebe, 
a vanjska aktivnost na odgoju drugih duša bila im je sporedna. Sv. Do- 
minik je osnovao u 13. v. red, gdje će članovi raditi na usavršavanju 
samih sebe, a iz solidne izgradnje njihovih ličnosti proisticat će rad za 
bližnjega. Time je udaren temelj modernog redovničkog apostolata. Na 
tome se osniva vječna savremenost dominikanske organizacije, po kojoj 
dominikanski red ni u našem vremenu nije izgubio ništa od svoje svje- 
žine i aktuelnosti. 

Te bitne odlike u izrazitom obliku člana dominikanske organizacije 
nosi jubilarac o. Anđelko Orlandini, koji je 18. kolovoza o. g. navršio 
50. godišnji misnički jubilej. Rodio se 10. II. 1866. u Pučišću na Braču. 
Napojen u mladim danima na izvorima redovničke discipline mogao je 
kroz svoj život nastupiti u onoj formi čvrstog pregaoca, kakvim po- 
znajemo našeg časnog starinu. Dodavši tome bogato životno iskustvo, 
odlične govorničke sposobnosti, dostojanstven nastup o. Orlandini je 
prenio i osigurao stalnu djelatnost hrvatskih dominikanaca izvan usko- 
ga kruga južne i srednje Dalmacije u sve hrvatske krajeve. Tome je 
osobito pomoglo osnivanje novog domini- 
kanskog samostana u Zagrebu, koji je po- 
stao najjača stanica hrvatskoga katolič- 
koga života istočne periferije Zagreba. Po- 
stavši g. 1918. glava hrvatskih dominika- 
naca prozreo je buduće potrebe našega 
vjerskoga života. Zato je i poslao mlađe 
članove svoga reda na nauke u inozemstvo. 

Oni će mu biti pomoćnici kod odgoja pod- 
mladka. Danas dominikanski zavod s gim- 
nazijom u Bolu na Braču uživa glas odlič- 
ne odgojne ustanove. Jubilarac je zacrtao 
smjer modernog apostolata, koji je postao 
temelj, na kojem su hrvatski dominikanci 
pokrenuli seriozna književna izdanja za 
puk i višu duhovnu obrazbu. 

Čovjek, koji je cijeli život proveo u ži- 
vom radu, povukao se o svom jubileju iz 
svoje sredine želeći pravi mir. Ali lijepa 
proslava jubileja je ipak došla 1. o. mj 
Došla je kao iskreni i nesuzdržani odraz 
zahvalnosti duša za učinjeno dobro. Dao 
Bog Hrvatskoj ovako potrebnih svećenika! 


Desno gore: 



DOMINIKANSKA GIMNAZIJA U BOLU (BRAČ), 
PODIGNUTA ZA PROVINCIJALATA 
O. ORLANDINIJA — Desno: POGLED NA SA- 
MOSTAN S CRKVOM I DIO DOMINIKANSKOG 
ZAVODA U BOLU, KOJI SE ODLIKUJE PRE- 
KRASNIM POLOŽAJEM NA MORU 
Dolje : DOMINIKANSKI SAMOSTAN S ĐAČKIM 
KONVIKTOM U ZAGREBU, PODIGNUT ZA PRO- 
VINCIJALATA 0. ORLANDINIJA, SREDIŠTE JE 
KNJIŽEV. IZDANJA HRVATSKIH DOMINIKANACA 



Promjene na karti Evrope 



Citva i glavni grad Vilno 


Poslije mira u Brest-Litovsku (g. 1918.) od 
nekadašnje carske Rusije nastadoše nekoje no- 
ve države, među njima i Litva (Lietuva, Litva- 
nija, Litavska). Litva spada u sklop baltičkih 
državica (Estonska, Lotiška, Litva), jer su se 
sve tri smjestile uz Baltičko more. 

Nekada je Litva bila mnogo veća obujnom, 
a i igrala veliku ulogu među susjednim državama 
(to je lijepo prikazao Sienkiewicz u svojim ro- 
manima »Križari« i »Ognjem i mačem«, koje je 
izdala »Knjižnica Dobrih Romana«), Osobite se 
moći dokopala za vladara O 1 g e r d a (Algirdas) 
i Keistut a (1344,— 1382.). Tada je zapre- 
mala sav prostor od Njemena, pa gotovo do 
obale Crnog Mora. Propadati je počela za kra- 
lja Jagiela (Jagaila), koji je bio oženjen kćer- 
kom posljednjeg poljskog Pjastovića Kazimira 
Velikoga J a d w i g o m, te sklopio personalnu 
uniju između Litve i Poljske. 

Mnogi slavenski učenjaci su pribrajali L i- 
tavce Slavenima, no Slaveni litavski jezik to- 
liko razumiju, koliko i Nijemci. Litavci liče u 
mnogome na stare Pruse, zbog kojih su izumrli 
u 17. vijeku. Prema tome pripadaju »baltičkoj 
grani« indogermanskih naroda, a najbliži su im 
Leti, koji živu u Lotiškoj i Estoniji. 

Litavci su osrednjeg stasa, uskog i dugog li- 
ca, dugoljaste lubanje, plavih očiju i svijetle 
kose, prema tome prevlađuje nordijska rasa. 

U najstarija vremena Litavci su se nazivali 
»A iste n«, koje se ime kasnije među Litavcima 
izgubilo, ali su to ime zadržali E s t o n c i 
(»Esten«), 

Litavski jezik, po mišljenju filologa Bezzen- 
bergera — spada među najstarije kulturne je- 
zike. Na tom jeziku sačuvana je obilna književ- 
nost. Prvi pisani spomenik na litavskom jeziku 
je iz god. 1545., prijevod jedne crkvene pjesme. 
Sva književnost do konca 18. stoljeća bila je 
crkvena. — U svjetskoj književnosti poznate su 


Napisao Branko Zidarić 

litavske narodne pjesme, tkzv. »D a i n a« (pl. 
»Dainos), koje su davale predmet za nekoje ra- 
dove velikih pjesnika i učenjaka (Zechlin). Her- 
der je objelodanio 1769. »Dainos« u slobodnom 
prijevodu, Goethe je za svoju igru »Die Fiesche- 
rin« uveo radnju iz jedne »Daine«. 

U 19. stoljeću razmahala se literatura na litav- 
skom jeziku, te na taj način podizala nacionalni 
duh u narodu. No 1863. zabrani ruska vlada štam- 
panje na litavskom i letskom jeziku. Ponovo 
dođe na red »litavsko pitanje« za rusko- 
japanskog rata (7. svibnja 1904.), a ri- 
ješeno bude istom 16. veljače 1918., kada je 
proglašena Litva nezavisnom. 5. rujna 1920i 
stupi Litva u Društvo Naroda. 

Uz Litavce imade u Litvi i mnogo Poljaka 
(tako u gubern. Kovno 8 %', u gubern. Grodno 
25.3%, u gubern. Vilna 40.1%, Rusa (oko 5% 
cjelokupnog stanovništva) i Židova (nazvani 
»Litvak«), Litavski Židovi poznati su kao odli- 
čni poznavači Talmuda, pa postoji Talmud-škola 
u Wiliampolu kod Kovna. Litavski Židovi imadu 
u rukama gotovo svu industriju i trgovinu 
Litavci su gotovo isključivo poljodjelci, šu- 
mari i stočari; naseljenost zemlje je 42 — 44 sta- 
novnika na km 2 . Ratarstvom se bavi oko 80 — 90 
posto stanovništva. Židovi, Poljaci i Nijemci 
te još, neki doseljeni narodi živu u gradovima. 
Veliki gradovi litavski jesu Kovno (oko 100.000 
st.) i Wilna (oko 250.000 st.) . Kovno je glavni 
grad i sjedište predsjednika republike. Ima sve- 
učilište. Poznati su i gradovi: Šaulen, SuvalkL 
Wilkomiers, Telše, Pomiewicz, Šadov i dr. 

Poljodjelstvo -je, kako sam već spo- 
menuo, glavno zanimanje stanovništva. Zemlja 
je većinom crnica, te je vrlo plodna. Najviše se 
sadi krumpir, zatim raž, ječam,, kukuruz, repa 
i t. d. Zbog odličnih pašnjaka razvilo se u Litvi 
stočarstvo do zamjerne visine. Gaje se 
osobito konji (posebna vrsta »litavski konj«), 
goveda i ovce. Svinjarstvo je poznato, jer ima- 
de dosta žira. Prije rata bila je V 3 
cjelokupne površine države pokri- 
vena šumama; danas je površina 
nešto umanjena zbog krčenja, da 
se dobije zemlja za sijanje povrća 
i žita, tako da je šumom pokriveno' 
17% cjelokupne površine. 

Industrija se tek razvija. 
Imade tvornica za prerađivanje dr- 
veta, mlinova, tvornica željeznih 
proizvoda u Kovnu i t. d. 


Lijevo : HISTORIJSKI GLAVNI LITVANSKI GRAD’ 
VILNO, KOJI SU POLJACI G. 1923. BILI ZA- 
DOBILI, PREŠAO^JEflZA PROPASTI POLJSKE 
SADA PONOVO U RUKE LITVE 



Promet je otežan zbog neuređe- 
nih puteva i rijeka. Željeznica ima- 
de malo (1.46 km na 100 km 2 po- 
vršine). Veći značaj imade pruga 
Konigsberg-Kovno-Riga. 

Od osobitog značaja za Litvu je 
problem luke, iz koje bi mogla 
da izvozi svoje proizvode ili da uvo- 
zi potrebne joj produkte iz drugih 
zemalja. Litavska obala je kratka 
i plitka, pa je gotovo nemoguće, 
da bi se na tom prostoru mogla ra- 
zviti veća luka. Prema tome je upu- 
ćena da dovozi i izvozi robu preko 
letonske luke Libave. To je pita- 
nje bilo riješeno, što je Litva do- 
bila u Istočnoj Pruskoj Memel 
(Njemen), ali je u najnovije vrije- 
me Litva morala Memel iznova pre- 
pustiti Njemačkoj. 

Još se dogodila jedna važna pro- 
mjena u državnom životu Litve. Ona 
je, kao i Letonska i Estonska, do- 
šla u početku ovog mjeseca pod 
veliki utjecaj Sovjetske Rusije, s 
kojom je bila prisiljena sklopiti 
vojnički i ekonomski ugovor te je 
smjer njezine vanjske i unutrašnje 
politike ovisan o komunističkoj Ru- 
siji. Tako je nesretno okrnjena slo- 
boda i zamostalnost Litve, Leton- 
ske i Estonske. Rusija je u te zem- 
lje poslala svoju vojsku i usposta- 
vila ratne utvrde. Slično su Sovjeti 
htjeli načiniti od Finske, zahtijeva- 
jući, da preda Rusiji na upotrebu 
Aalandske otoke, ali se ma- 
la Finska hrabro oduprla nepraved- 

(Nastuvak na str. 574.) 

Desno[: SLIKOVITI PRIZOR IZ STAROG 
ZAGREBA: DOLAC 
(U pozadini zvonik crkve sv. Marije) 
Naslikao .Vladimir Kirin 



Oteo szagrebačtee Katedrale 



Ponosna zagrebačka katedrala 
diže se u sadanjem svom obliku 
blizu 60 godina. Po svom polo- 
žaju i po svom obliku daje cije- 
lom Zagrebu karakteristično obi- 
lježje, te on u zajednici s njom 
pruža sliku neobičnog sklada i 
elegancije. Prije njezinih zvo- 
nika, kakve vidimo u sadanjem 
obliku, dizao se zvonik onakav, 
kakva prikazuje naša naslovna 
slika. Iza kako je katedrala vje- 
kovima prkosila kao simbol kr- 
šćanske slobode (jedan bosanski 
paša prijetio je, da će na njenim 
oltarima konje zobiti), uništio je 
g. 1880. tu divnu, tipično našu 
monumentalnu građevinu, potres. 
Ova današnja stilski nije naša, 


ali ipak je ponos svima Hrva- 
tima. 

Zub vremena je zadro i u nje- 
zinu građu, te je potrebna po- 
pravka. Popravak je zvonika za- 
počeo pred nekoliko mjeseci, pa 
iziskuje mnogo vremena, troška 
i. truda. Oko cijelog jednog zvo- 
nika podignuta je armadura, 
kako se vidi na ovoj našoj slici, 
a tako će biti i oko drugog, kad 
se prvi popravi. Potrošeno je 
za to oko 40 vagona drva (oko 
800 kubika), tesarske radnje sta- 
jale su oko 330.000, a drveni ma- 
terijal oko 200.000 Din. Već je 
počela. izmjena kamenja, a ostali 
radovi će se redom obavljati, da 
se sačuva ovaj ponos svih Hrvata. 

HITAC U TAMI 


ROMAN 0 TAJNI JEDNOG UMORSTVA — N 

IJđija je držeći lojanicu u ruci koracala prema 
vratima. Hodala je lagano. Na vratima se zausta- 
vila i ugasila svijetlo. 

Hempel je iskoristio ovaj trenutak i zajedno 
s Roznerom napustio stan. Dolje u predvorju sa- 
krili su se iza velikih lisnatih stabljika. Odavle 
su mogli vidjeti stepenice, ali njih nije nitko mo- 
gao sa stepenica opaziti. 

»Zašto nijesmo ostali gore?« tiho upita Rozner 
detektiva. »Mogli smo dalje motriti...« 

»Nemamo §to da dalje motrimo. Kad bismo se 
bili dalje zadržali gore, bili bismo zaključani.« 

Na vratijna stana pojavila se baš tada gospođa 
Lidija s lojanicom u ruci i zatvorila ih. Učinila 
je to oprezno. 

Hempel se sklonio tik do pazikuće i tiho mu 
šapnuo na uho: »Jeste li ikad opazili, da je go- 
spođa Holcman mjesečnjak?« 

»Ne, nikada!« glasio je tih odgovor. 

Međuto je gospođa Lidija silazila niz stepenice 
i opet lagano, odmjereno, poput automata, dr- 
žeći u ruci pripaljenu lojanicu. Što im se više 
približavala, sve jasniji je Hempelu postajao ne- 
naravan izraz njena lica. Na čelu je opazio ma- 
lene kapi znoja, a u očajnom joj izrazu lica bilo 
nešto kao skamenjeno. 

Prispjevši na dno stepenica skrenula je na li- 
jevo. Hempel je namignuo Rozneru, da ostane 
na mjestu, a sam je bez glasa slijedio Lidiju, 
koja se uputila prema stražnjem dijehi kuće, 
gdje su bila mala vrtna vratašca. Ta su vratašca 
bila širom otvorena. Kroz ta je vratašca, zatvo- 
rivši ih izvana za sobom, Lidija napustila kuću. 

Hempel je to predvidio. Predvidio je također, 
da je ovim putem ne će moći slijediti. Dok je ona 
još hodala prema vratašcima, on se okrenuo i 
brže bolje pojurio kroz kućna vrata na ulicu. 
Zatim je krenuo uz vrtnu željeznu ogradu pre- 
ma željeznim vrtnim vratima, da je ondje dočeka. 

Međutim je tu svoju namisao morao napustiti. 
Kad je naime hodajući uz vrtnu ogradu htio 
skrenuti oko ugla, prestrašeno je uzmaknuo u 
sjenu velikog ugaonog stupa. Tek pred vrtnim 
vratima stajao je zatvoren auto, na kojemu se 


Osobito pazite što bolesnik pije! 

Ako Vam je ikako moguće, dajte mu za 
zdravlje i užitak čim češće najbolju pri- 
rodnu mineralnu vodu 

ONU SA CRVENIM SRCIMA. 

Ako sami bolujete ili se ne osjećate dobro, tražite kar- 
tom besplatni kupališni prospekt, u kojem imate i mno- 
ge korisne upute o zdravlju, smrtnosti, debljini, nor- 
malnom porođaju i trudnoći, odnosu visine i težine te 
kalendar do 1980. godine! 

Uprava Radenskog ljekovitoga kupališta 
Slatina Radenci 
(kod Maribora) 


PISALA ANA HRUSKA — PREVODI V. S. 

(Nastavak 

uslijed tame nije mogao raspoznati broj. U sjeni 
automobila stajao je mirno neki crni lik. 

Vidjevši to Hempel je naravno ustuknuo i sa- 
krio se. Ali se odmah ojunačio i stao promatrati 
crnu priliku, koja je ovdje očevidno čekala go- 
spođu Lidiju. Naokolo je bilo tamno. Ulične su 
svjetiljke bile daleko, a tako i kuće, jer ulica 
još nije bila izgrađena. 

Kad su se oči priviknule na tamu, mogao je 
Silas ipak utvrditi, da je crna prilika neki čo- 
vjek. Baš tada su se otvorila vrata na ogradi i 
Lidija je izašla, držeći još uvijek pripravljenu 
lojanicu u ruci. Čovjek je žurno pograbio loja- 
nicu i ugasio je. 

Samo trenutak je njeno svijetlo palo na čo- 
vjeka, koji ju je ugasio. I to je bilo dovoljno, 
da Hempelu rasvijetli dvije stvari: od sunca 
isprženo lice, glatko obrijano, markantnih crta i 
kukastog nosa, s kojega su dva oka oštro svi- 
jetlila u tami, te kratak sjajan bljesak na ruci, 
koja je pograbila lojanicu. Ovaj je bljesak, 
kako je Silas točno vidio, potjecao od briljant- 
nog prstena, koji se nalazio na toj ruci. I za 
čas je nestalo sve u tami. Vrata na automobilu 
se zatvorila i automobil je odjurio cestom, koja 
je vodila u grad. 

Hempel je stajao kao prikovan na mjestu i 
neobično uzbuđen zurio za njim. Što je vidio? Ni 
časka nije Silas sumnjao u to, da je čovjek, ko- 
jega je vidio, ubica Holcmana. To je bilo lice, 
koje »se ne može zaboraviti, kad ga se jednom 
vidjelo«, — lice sa sjajnim očima, kojih su po- 
gledi palili poput oštrih oštrica ... I on je znao: 
ubica je bio isti čovjek s dragocjenim briljantnim 
prstenom na ruci, kojega je Rozner iznenadio u 
suši. Hempelovo predmnijevanje, da je on ondje 
tražio nešto, ali nije našao, pokazalo se sada kao 
ispravno. Samo, što ovog puta nije pošao sam, 
nego je poslao gospođu Lidiju, i to u kuću, jer 
je ono, što traži, očevidno ondje, a ne u suši, 
kako je ispočetka mislio. 

Silas je posvema zaboravio, da je pošao iz vile 
u samim čarapama i da je već dugo stajao u 
snijegu. Studen, koja ga nenadano prodrmala, 
sjetila ga toga i on se žurno vrati u kuću. 

XIII. 

Rozner je nestrpljivo očekivao detektiva. 

»Što je?« zapita ga, kad je ovaj zatvorio vra- 
ta i s njime pošao u sobu. »Kud je pošla milostiva 
gospođa? Vi ste je, zar ne, nagovorili i upitali, 
što je htjela ovdje usred noći i zašto . . .?« 

»Ne, nijesam je nagovorio,« prekine ga Silas 
suho, »jer ju je čekao na stražnjim vrtnim vra- 
tašcima neki gospodin u automobilu.« 

»Čekao? Ko je taj za Boga?« 

»Ubica njena muža, po čijem je nalogu ona na 
neobičan način došla u vlastitu kuću, da ondje 
uzme ono, što je nedavno uzalud tražio u suši.« 

Rozner je zurio u govornika, kao da govori 
kineski. Tek nakon nekoliko časaka promuca on 
tjeskobno: »Molim vas, recite ovo još jedamput! 
Valjda nijesam dobro čuo!« 

Silas je opetovao svoje riječi i zatim završio: 

»Kasnije ću vam pričati sve potanko, ali prije 
moram nešto toplo založiti, jer mi zubi cvokoću 
od studeni. Ne biste li mi vi mogli brzo svariti 
grog?« 

»Mogu, gospodine Hempele! Sjednite na sofu 
i omotajte si noge pokrivačem.« 

Rozner je dohvatio spravu za kuhanje, do- 
metnuo vodu i iz jednog zidnog ormarića izvu- 
kao veliku bocu s rumom. Pri tom je neprestano 
tresao glavom i zamišljeno zurio preda se. Ni- 
kako nije se mogao snaći u onome, što je čuo. 

Silas je međutim natočio čašicu ruma i na du- 
šak je ispraznio. Osjetio je, da mu se život vraća, 
te stao pazikući iscrpljivo pripovijedati, što je 
vidio. 

Rozner je jQŠ uvijek tresao glavom. Razumje- 
ti nije mogao ništa. 

»Naša milostiva gospođa i — ubica! Zar ga 
uopće pozna?« on će. 

»Možda ipak! Inače ne bi dozvolila, da joj di- 
jeli naloge.« 

»Ali što je zapravo tražila?« 

»Kad bismo to znali, znali bismo vjerojatno 
sve. Ali dosada nemamo nažalost ni pojma o to- 
me. Dosjetite se, Rozneru, vi ste već tako dugo 
u kući: Kome zapravo pripada ormarić gore i 
zašto je trebao?« 

»Ni za što. Pripadao je pradjedu gospodina 
Holcmana. I samo iz poštovanja dao ga je go- 
spodin Holcman namjestiti u sobu za spavanje.« 

»Možda je on ondje čuvao isprave ili druge 
stvari od vrijednosti?« 

»To je moglo biti samo u najnovije vrijeme, 
jer prije, to znadem točno, nije ormar nikada 
bio iskorištavan od mladoga gospodina. Uvijek 
je bio pun stare robe, uspomena, pisama, slika 
i sličnih stvari. Gospodin Holcman je često, kad 
je njegova gospođa predložila, da ormar proči- 
ste i iskoriste, rekao, da sve mora ostati onako, 
kako je bilo za vrijeme njegova pradjeda. - — 
Uostalom milostiva gospođa očevidno nije našla 
ono, što je tražila. Vidjeli smo naime, kako je 
razočarana otišla.« 

»Ne, ona toga nije našla . . .« promrmlja de- 
tektiv razmišljajući. 

I Rozner se zamislio. 

»Kako je bila čudnovata! Nikad je takvu nije- 
sam vidio. Kao da nije pri zdravoj pameti ili kao 
da spava... premda je oči imala otvorene. Ali 
u ovim očima nije bilo pogleda . . .« 

»Mjesečari ili oni, koji u snu hodaju, imadu 
takve oči, ali ja ne vjerujem, da gospođa Holc- 
man pripada ovima. Ja čak mislim . . .« 

»Što? Što mislite, gospodine Hempelu?« 

»Da je bila hipnotizirana i da je sve činila u 
hipnotičkom snu.« 

Rozner ga je gledao otvorenih ustiju. 


»Što mislite pod tim, gospodine Hempelu? Zar 
je to bolest?« 

»Ne. Zar nijeste još nikada čuli o hipnozi?« 

»Nikada. Ili bolje. rečeno, mislim, da je jednom 

0 tome nešto pisalo u novinama, ali ja od toga 
ništa nijesam razumio.« 

»Pazite. Pokušat ću, da vam to razjasnim. 
Predstavite si čovjeka veoma jake volje, koji 
može svoje misli usredotočiti u jedan jedini pred- 
met. Zamislite zatim drugoga čovjeka slabe vo- 
lje. Jaka volja može podjarmiti slabu volju i vla- 
dati njome, i to se događa obično u prvom redu 
pogledom. Jak čovjek usredotočuje čitavu svoju 
volju u svojem pogledu, kojemu se slaba volja 
drugoga čovjeka ne može oduprijeti. Ne pomaže 
li sam pogled, pomažu određeni potezi, koji dje- 
luju magnetski, da se slaba volja podvrgne ja- 
koj volji. Postepeno nastupa kod podvrgnutog 
stanje slično snu. I to se zove hipnotički san, a 
onaj, koji može drugoga uspavati, hipnotizer. Je- 
ste li razumjeli?« 

»Da, nikako dosad nijesam znao, da su takve 
stvari moguće i da se doista događaju.« 

»Sve su te stvari znanstveno dokazane. Liječ- 
nici ih često 'upotrebljavaju kod liječenja živa- 
ca s uspjehom, a predstavljaju nažalost, kad ih 
zločinci iskorišćuju, veliku opasnost za čovječan- 
stvo! Zamašaj hipnoze postaje još jasniji, kad se 
pomisli, da su kod hipnotiziranog vlastita volja 

1 rasuđivanje posvema izlučeni i da je hipnotizi- 
rani posvema i bez ikakve obrane prepušten 
uplivu lica, koje ga je uspavalo. Sve, što mu u 
tom magnetičkom snu naloži hipnotizer, mora 
onaj u određeno vrijeme točno ispuniti. Kad po- 
novo prispije — u redovito budno stanje, ne zna 
ništa o onome, što mu je bilo naloženo. Ali kad 
nastupi vrijeme izvršenja, sam od sebe pada u 
magnetički san i mehanički izvršuje zadane na- 
loge. Ako mu se pri da- 
vanju naloga zapovjedi: 

»Nakon toga zaboravi 
sve!« ili »Nakon toga ne 
smiješ nikome izdati, da 
si to učinio ili da ti je to 
bilo naloženo!«, ta će 
osoba bezuvjetno šutjeti, 
jer se ne može ničega vi- 
še sjetiti.« 

Pazikuća se prekrižio. 

»Neka me Bog očuva! 

To miriši po čarolijama! 

I vi kažete, da je sve to 
doista moguće?« 

»To su potvrdili mno- 
gi glasoviti liječnici sa 
svojim pokusima. Veli- 
ka je pri tom sreća, što 
svaki ne posjeduje spo- 
sobnost da hipnotizira ili 
da bude hipnotiziran.« 

»Zar vi, gospodine 
Hempelu, vjerujete, da 
je danas u noći naša mi 
lostiva gospođa radila po 

ASPIRIN 


B L E T E 


u novom 


»celof@§i«pakovanju 

kod prehlade, reume, gripe 
i groznice. 


Oglas reg. pod S. br. 5839 I. JU. 1939. 



nalogu neke druge nepoznate osobe . . . uhice? 
»Inače ne mogu da razjasnim njeno vladanje. 
Već od prvoga časa, kad smo je ugledali, bio 
sam uvjeren, da danas u noći nije bila normalna, 
nego da je bila u magnetičkom stanju sna. Kad 
bi već prije bila u takvim stanjima, bez dvojbe 
morali biste bili već prije to opaziti vi ili služin- 
čad. Ne radi se dakle o običnom hodanju u snu, 
nego o stanju, koje je nastalo pod tuđim upli- 
vom. Ona je nešto tražila. Kad bi to nešto bila 
tražila samo za sebe, bila bi jednostavno došla 
po danu, jer bi to bilo najnaravnije. Ali ona je 
došla usred noći, i to u istu kuću, koja joj je od 
dana nesreće ulijevala toliko straha, da nije za- 
jedno s brojnom služinčadi u njoj htjela stano- 
vati. To je tako nenaravno, te nijesam mogao 
pomisliti, da je to dobrovoljno učinila.« 

»To je istina. Bila je uvijek nešto malo bo- 
jažljiva . . .« 

»Vidite! A zatim: svim silama je nastojala, da 
ne izazove štropot. To joj je očevidno bilo stro- 
go naređeno. Inače ne bi u svojoj kući imala za 
to nikakva razloga.« 

»I to je istina.« 

»Rozneru, promislite dalje: ubica je nešto tra- 
žio u suši. Našao nije ništa. Od vas je bio po- 
plašen. On sada predmnijeva, da je ono nešto u 
kući, ali se ne usuđuje sam u nju prodrijeti, jer 
se ne snalazi. Tako šalje on gospođu Lidiju, što 
u slučaju otkrića izgleda uvijek nedužnije.« 


Razgledajte naše bogato skladište za jesen 
i zimu 

Š T O F O V A 


za [kapute, kostime i haljine u najnovijim 
bojama 

svilene tkanine 

flaneli, baršuni, matlase, pribori 

KRATKA ROBA 

Kupujte sada, dok je još naš izbor 
ogroman 

Pomodna Kuća 



Radićcva ulica 1. 


Rozner je rukom prešao preko čela. 

»Da — vi imate zacijelo pravo, gospodine 
Hempelu, ali ja sam star, priprost čovjek, kome 
ove nove stvari ne će u glavu. Meni se od toga 
sve miješa . . .« 

Hempel se blago smješkao. 

»Dobro. O tome ne trebamo više govoriti. Gla- 
vno je, da je meni sve jasno i da iz toga mogu 
vući zaključke.« 

»Što ćete sada?« 

»Poći ću putem, koji mi je jasno zacrtan: su- 
tra ću poći k majoru pl. Marchstattenu, sve mu 
ispripovjediti i tražiti podatke o ubici. Konačno 
otac mora znati, s kime njegova kćerka u po- 
sljednje vrijeme dolazi u saobraćaj, mora dakle 
poznavati ubicu, iako možda dosada nije ni slu- 
tio, da je ovaj ubica njegovog zeta.« 

»Da, učinite to! Major je poštenjak i u sve- 
mu će vam poći na ruku.« 

Vani je pucala zora. Nijedan od obojice nije 
nakon ove uzbudljive noći osjećao potrebe za 
snom. Hempelu, kojega su mnoge čaše groga 
ugodno stoplile, palo je na pamet, da je zane- 
mario nešto važno: da utvrdi tragove nogu kod 
vrtnih vratiju. Prestrašeno je skočio na noge, 
navukao čizme i pojurio iz kuće. Izreske tragova 
u suši imao je sa sobom, a tako i malen štap za 
mjerenje. 

Hvala Bogu, tragovi su još bili nepovrijeđeni. 
Silas je dozvao najbližeg stražara, da u prisu- 
stvu tog svjedoka utvrdi tragove. Izresci su se 
slagali, kako je i očekivao, točno s novim tra- 
gom. 

(Nastavit će se.) 


Litva i glavni grad Vi I no 

(Svršetak sa strane 571.) 

nim zahtjevima Sovjeta, koji se inače hvale, kao 
i njihovi drugovi po svijetu, da su mirotvorci i 
da nemaju namjere da ikome išta oduzimaju. 
Praksa je eto pokazala sve drugo, samo ne prav- 
du u ruskih komunista, koji su i prema Poljskoj, 
u času njene najstrašnije tragedije, pokazali svo- 
ju »slavensku bratsku ljubav«. Simpatični otpor 
Finske poduprle su i ostale sjeverne države, Šved- 
ska, Norveška i Danska. 

U historijskom glavnom gradu Litve - — Vilnu 
• — naselilo se s vremenom više Poljaka nego li 
Litvanaca. I čuveni poljski general Zeligovski 
(koji je ovih dana poginuo u borbi protiv komu- 
nista) g. 1923. ušao je u Vilno. Time je bilo na- 
rušeno vjekovno prijateljstvo poljaka i Litva- 
naca, koji su se uvijek zajednički opirali nasrta- 
jima Nijemaca sa zapada kao i Rusa s istoka, kako 
je to bilo i g. 1922. u borbi protiv komunističkih 
četa. Od g. 1923. do skorog vremena bili su pre- 
kinuti svi odnosi između Litve i Poljske. Iza pro- 
pasti Poljske dala je sada Sovjetska Rusija Vilno 
opet Litvi, da udobrovolji Litvance. Ali koliko će 
trajati ta crvena »blagohotnost« prema Litvi, po- 
kazat će budućnost. 

Ublažuje boli 

Svaka Pyramidon tableta 
je Vaš dobar prijatelj — 
ona Vam pomaže kod ne- 
raspoloženja i boli. 



TABLETE 

SAMO PRAVE SA ,,BAYER"-ovim KRIŽEMI 



SVJETSKI DOGAĐAJI 

5. rujna: Poljaci prodrli u Istočnu 
Prusku. — Njemačka vojska pre- 
šla Vislu na zapadnoj poljskoj 
granici. — U. S. A., Bugarska, Ru- 
munjska i Chile za neutralnost. 

6. Poljaci napustili Krakov, Bydgo- 
scez i Grudiadz, ali se hrabro drže 
u Danzigu. 

9. Nijemci se približili Varšavi. Vla- 
da napustila grad, koji se utvr- 
đuje. 

10. Kanada objavila rat Njemačkoj. 

T2. Junačko držanje poljske posade 
u Gdynji, Varšava bombardirana 
40 puta. Nijemci zaustavljeni. Po- 
ljaci ponovo zauzeli važno indu- 
strijsko središte Lodz. 

13. Zatvaranje crkava u Njemačkoj i 
obustava katoličkih listova radi 
štednje papira. — Gospino svetište 
u Ćenstohovi ostalo nepovrije- 
đeno. 

14. Nijemci opkolili Varšavu i s juga. 
— Francuzi ugrožavaju Saarbrii- 
cken u Sarskom području. — En- 
gleska objavila listu kontrabandne 
robe, koja se ne smije uvoziti u 
Njemačku. Njemačka odgovorila 
protumjerama. 

15. Sv. Otac Papa u govoru novom 
belgijskom poklisaru zalaže se za 
mir. — Poljaci junački brane La- 
vov. 

16. Japan' i SSSR sporazumjeli se o 
krajnjem istoku. — Argentina, 
Brazilija i Urugvaj neutralne. — 
Englezi zaplijenili ukupno: 28.500 
tona petroleja, 26.350 t. čelika i 
veliku količinu druge robe. — Po- 
topljen prvi engleski parobrod. 

17. Poljaci javljaju, da je Njemačka 
u poljskom ratu izgubila oko 100 
tisuća mrtvih i ranjenih. — Pred- 
sjednik Poljske s vladom prešao u 
Rumunjsku, gdje je vlada interni- 
rana. 

18. Sovjetska vojska prešla u Poljsku 
na cijeloj sovjetsko-poljskoj gra- 
nici, da tobože zaštite stanovni- 
štvo, jer da Poljske više nema. Go- 
vori se, da je Njemačka o tom bil'a 
prije obaviještena. — Potopljen 
engleski nosač aviona »Courageus«. 

19. Engleska ne objavljuje rat Sovje- 
tima radi navale na Poljsku, jer 
da se ne zna, je li intervencija So- 

* vjeta bila u korist Njemačke. • — 
Poljski poklisar ostavio Moskvu. 
Varšava još uvijek suzbija Ni- 
jemce. 

20. Četiri nordijske države izjavile 
ponovo strogu neutralnost. — - Sv. 
Otac Papa primio primasa Polj- 

Desno: NAJVEĆI RATNI BROD NA SVIJETU 
„H. M. S. HOOD“ PRIPADA ENGLESKOJ 
Nedavno se bila pronijela vijest, da je tai 
morski gorostas pogođen ulomcima bombe 
njemačkih aviona. Brod ima 42.000 tona, duj. 
je preko 300 metara, a na njemu se nalazi 135P 
ljudi posade i među ostalim osam topova od 
38. cm. Njemačke su podmornice u dosada- 
šnjem ratu potopile i dva velika broda i to 
veliki nosač aviona „Courageous* te veliki 
bojni brod w Royal Oak“ od 29.150 tona i 296 m 
duljine. Kod tih užasnih pomorskih katastrofa 
stradalo je životom preko 1000 ljudi 


■ ske kardinala Hlonda. - — Engleska 
i Francuska protestiraju u Moskvi 
radi provale u Poljsku. 

21. Hrvatski ban dao izjavu o norma- 
liziranju prilika u Hrvatskoj. — 
Nijemci razrušili kraljev dvorac, 
nacionalni muzej i akademiju za 
fizički odgoj u Varšavi. — Cham- 
berlain izjavljuje, da engleske ob- 
veze prema Poljskoj još traju i 
naglašava solidarnost Francuske i 
Engleske. — Ubijen predsjednik 
rumunjske vlade Calinescu od čla- 
nova »Željezne garde«. 

22. Njemačka i SSSR sporazumjele se 
o granici prigodom podjele Polj- 
ske. — Poljaci brane i dalje od- 
lučno Varšavu i Lavov. 

23. Poljaci u Francuskoj sastavljaju 
poljsku armiju. — Progon »Želje- 
zne garde« u Rumunjskoj. — Gla- 
sovi o bunama u Češkoj. — Fran- 
cuski intelektualci proglasom oda- 
ju počast poljskom rodoljublju i 
hrabrosti. 

25. Francuska i engleska štampa isti- 
če, da Engleska i Francuska ne 
mogu primiti nove Mussolinijeve 
mirovne prijedloge, jer su obve- 


zane da se i dalje bore za uspo- 
stavu Poljske. 

26. SSSR u % Poljske, koje je zapo- 
sjela sovjetska vojska, uspostavlja 
sovjetski režim i poziva seljake, da 
međusobno podijele zemlju. Pri- 
godom bombardiranja Varšave po- 
ginulo 3000 građana. 

27. Francuska raspušta komunističku 
stranku i zabranjuje svu propa- 
gandu Treće Internacionale. — Po- 
sada Varšave sa svim stanovnicima 
ženskim i muškim još se brani. Dr- 
ži se i poluotok Hela prema Dan- 
zigu kao i neke čete jugozapadno 
od Varšave. 

28. Varšavska posada pristala, da se 
na 30. preda. 

29. Trgovinski i vojni pakt između S. 
Rusije i Estonske, koja je Rusiji 
dozvolila upotrebu dvaju otoka u 
ratne svrhe. — Njemačka i SSSR 
nude mir saveznicima. — Nova 
vlada u Rumunjskoj za neutralnost. 

30. Obrana Varšave zaključila časno 
primirje. — Kardinal Hlond go- 
vori Poljacima preko vatikanskog 
radija, da ih ojača. — Poljski pred- 
sjednik Moscicki predao ostavku. 



5 '5 





Z A. DOBRE DO M A. Ć I C E 


Kućni savjeti 

Kokošja kresta. Po njoj se može 
poznati zdravstveno stanje koke. 
Ako je kresta crvena kao vatra, onda 
je koka potpuno zdrava i .nosi jaja. 
Nu ako je kresta namreškana i tam- 
ne boje, onda dotična koka nije naj- 
boljeg zdravlja. Ako je pak kre- 
sta plavušasta, onda to obično znači 
da u nutarnjosti koke nije sve u re- 
du. Tome je pravi lijek nož, da se 
uzmogne spasiti ono, što se spasiti 
dade. 

Šljive u octu i vinu. Zrele, potpuno 
zdrave šljive, o'brišu se i metnu u 
zdjelu. Na 2 V 2 kg šljiva uzima se 1 
kg šećera. Šećer se skuha u V 2 1. vin- 
skog octa. Zatim se vruć ocat polije 
po šljivama i ostavi na miru. Drugi 


Kuhinjski kalendar 

Listopad 

Petak 

27 

Objed: Juha od vrhnja. Okruglji- 
ce od parenoga tijesta sa šljivama. 

Večera: Riža sa rajčicom, pečena 
jaja. 

Subota 

28 

Objed: Juha od rajčice. Pirjana 
teleća jetra sa žgancima na štajerski 
način. Grožđe. 

Večera: Palačinke sa špinatom. 

Nedjelja 

29 

Objed: Juha od kokošje sitneži 
s okrugljicama od jetara. Pečena ko- 
koš s rižom i salatom od celera. Tor- 
ta od oraha. 

Večera: Naduvak od ostataka 

mesa i čaj. 

Ponedj. 

30 

Objed: Juha od kima. Varivo od 
bundeva (buće) s faširanim odresci- 
ma. Grožđe. 

Večera: Gljive na francuski na- 
čin. 

Utorak 

31 

Objed: Juha od kruha. Punjene 
jurgete i prženi krumpir. Savijača od 
grožđa. 

Večera: Teleći moždani. Savijača 
od podne. 

Studeni 

Srijeda 

1 

Objed: Juha od mrkve. Varivo 
od leće s pofeznima. 

Večera: Žganci s mlijekom. 

Četvrtak 

2 

Objed: Juha sa sagom. Govedina, 
varivo od krastavaca. Jabuke pržene 
u tijestu. 

Večera: Pečeni krumpir sa ma- 
slacem. Voće. 

Petak 

3 

Objed: Juha od graha. Soanga- 
lija. Breskve. 

Večera: Pržene ribe sa salatom. 

Subota 

4 

Objed: Juha od kupusa. Punje- 
ne paprike. 

Večera: Punjene paprike od 

objeda. 

Nedjelja 

5 

Objed: Juha od cvjetače. Pržene 
gljive i kaša od krumpira. Kuhane 
šljive. 

Večera: Hrenovke. 


dan se šljive metnu na sito, da se oci- 
jede. Octu še doda }Jt litre crnog vi- 
na,, malo cimetove korice i 2 — 3 klin- 
čića. ..Šljive se u tom prokuhaju, ali 
kratko vrijeme i opet ostave jedan 
dan na miru. Treći*, se dan opetuje 
ista radnja, a onda se šljive poslažu 
u boce. Sok se još kuha, da se malo 
zgusne. Napokon se topao sok pre- 
lije po šljivama, a boce se zavežu 
pergamepapirom. 

Liker od narančine kore. 7 dkg žute 
kore od naranče izreže se na tanke 
rezance. U pola litre finog alkohola 
uspe se V* litre vruće prekuhane vo- 
de, a u ovu se metnu rezanci. Sve se 
to drži 14 dana u dobro začepljenoj 
boci, a na toplom mjestu. Svaki se 
dan dobro promućka. Poslije tog vre- 
mena procijedi se kroz gusto sito, re- 
zanci se malko izgnječe i primiješaju 
alkoholu. Zatim se stuče 14 dkg kan- 
dis-šećera, te se i ovaj uspe u teku- 
ćinu i pusti dok se posve ne otopi. 
Kome je takav liker prejak, taj ne- 
ka uzme ili više vode, ili manje alko- 
hola. Što liker duže odleži, to je fi- 
niji. I. Sitarić. 

Vrtljarstv o 

RAD U VRTU PRIJE ZIME 

Koja je domaćica koncem kolovoza 
ili početkom rujna posijala sjeme ke- 
Ija, zelja, te karfiola, treba da rasadi 
odmah, čim prispije za presađivanje, 
i presadi na već pripravljeno zemlji- 
šte. Presađuju se. samo jači stručci na 
zaklonito mjesto u vrtu. Presađuju 
se duboko sve do srčanih listića. Za 
jače smrzavice treba ih lako pokriti 
ili sječkom ili borovim iglicama, ili 
lišćem, ili slamnatim gnojem. Isto se 
tako mora prije zime presaditi i zim- 
ska salata glavatica, a dosta gusto. 
Jesenas posijana mrkva i peršin, ako 
je iznikao pregusto, ne treba sada 
pro.rjeđivati. Taj se posao ostavlja 
za proljeće. Samo na onim mjestima 
može se prorijediti, na kojima je to 
bilje izniklo preveć gusto i ako je 
preveć jako potjeralo. I zimski se 
špinat može još sada posijati. Isto 
tako treba posaditi češnjak i nešto 
luka crljenca. 

Obavlja se još prije mrazeva bra- 
nje rajčica, krastavaca i buča. Repa 
bijela i crvena, zatim mrkva, peršun i 
pastrnjak vadi se iz zemlje, očisti se 
od zemlje i ostavi n'a vrtu da se pro- 
suši. Zatim se očisti od korjenčića 
i nepotrebnog lišća. Sam*, se ostavi 
par najmanji listića, pa se zatim meće 
u suhi i značni podrum ili komoricu na 
prezimljenje. Podrum se mora češće 
zračiti za sunčana i topla dana. Ili se 
na ocjednom mjestu vrta prostre na 
zemlju malo slame, te se to povrće 
složi u obliku piramide, pokrije sla- 
mom i zemljom. I tu može dobro pre- 
zimiti. Ono povrće, kao: celer, mr- 
kva, peršun i paštrn'jak složit ćemo 
u podrumu u pijesak, a taj ćemo pre- 
ma potrebi ponekad i ovlažiti. Nu da 
i zimi imamo zelenog lišća od perši- 
na, treba nekoliko korjenčića posa- 
diti u lonac sa pijeskom, koji ćemo 
držati u toploj kuhinji na prozoru. 

Keij i zelje treba posjeći za suha 
vremena. Očistit ćemo ga od nepo- 
trebnog lišća i korijenja-, te ćemo ga 
poslagati na lješe ili daske u pro- 
storiji, u kojoj se ne može smrznuti. 
Za zim-u se ostavljaju samo potpuno 
zrele i zdrave, ali <ne ispucane i pre- 
zrele glavice. Prezrele i ispucane gla- 
vice zelja treba ukiseliti. Glavice se 
slažu na ljesama tako, da korijen bu- 
de okrenut prema gore. Još potpuno 
nezavijen karfiol vadi se iz zemlje 
skupa s korijenom, te se presađuje 
ili u toplo klilo, ili u pijesku u toplom 
podrumu. Oni stručci karfiola, koji 
nijesu vani obrazovali potpunu ružu, 
tu će ju dobiti za kratko vrijeme. 

Keij pupčar neka ostane vani na 
vrtu i preko zime, jer mu ne škodi 
studen. 

I jagode, ako to nijesmo učinili 
prije, treba posaditi čim prije; ili ih 
barem prorijediti, očistiti od korova 
i pognojiti zrelim stajskim gnojem ili 
kompostom. Samo treba paziti da ne 
nabacamo gnoj na samo srce od ja- 
goda. Od prevelike studeni očuvat 
ćemo jagode, ako ih pokrijemo tan- 
kim slojem borovih iglica, sječkom 
ili lišćem. 

Preostalo prazno zem|ljište treba 
pognojiti zrelim stajskim gnojem ili 
gnojem mješancem; ali i ovaj mora 
biti potpuno zrio. Zatim ćemo ga pre- 
kopati i ostaviti u grudama. Zima će 
grude bolje razmrviti i usitniti, nego 
li bi to mogli mi učiniti. I. S. 


Hrvatsko Književno Društvo 
sv. Jeronima 

daje svojim članovima za 

g. 1940. ove lijepe i neobi- 
čno jeftine knjige: 

TROJKA: 

1. DANICA, kalendar. 

Cijena 10 d., za članove 8 d. 

2. MAJČIN GRIJEH, pripovijesti 
od Branka Klarića. 

3. PRAVNI ŽIVOT NA SELU, upu- 
te suca dr M. Lehpamera. 

3 knjige 15 dinara. 

PETORKA: 

1.— 3. kao gore. 

4. BARTOL I BARA, seljački ro- 
man od A. Matasovića. 

5. HRVATSKA UVIJEK KATOLI- 
ČKA, dokazi iz hrv. povijesti od 
J. Kocijanića. 

5 knjiga za 25 dinara 
DEVETORKA: 

1. — 5. kao gore. 

6. NEVENI, pjesme nadbiskupa dr 
I. Ev. Šarića. 

7. POVIJEST SVIJETA od prof. 
M. Vunića. 

8. CVIJEĆE I UKRASNO BILJE 
od prof. Stj. Gotvalda. 

9. DANI SPASENJA (II. dio pučke 
liturgike) od D. Kukalja. 

9 knjiga za 50 dinara 







^ JUTRHDRNJt MRLR 
^ EKSPEP/CUR KRENULR 


Ivo Kolrn. 


KONRCNO SU STIGLI 
RDH 


OVAJ KRRJ JE VRLO PUST. /ME MA 
/Ml ŽIVE DUŠE ! I 

!n ~ IpRBlH PRIJE REKflO,DR NflS 
M VA .r NEKO PR0MRTRF1 


Za dobru djecu 


Blago cara Salomona 


Nar išao Ivo Kolin 


U srcu Afrike logoruju tri prijatelja s crnačkim princem Ugum- 
bom, za čije podrijetlo nitko ne zna ništa. U gumba je jednog jutra 
naišao na prevrnuta kola, ostatak neke ekspedicije. U kolima je na- 
đen nacrt za put i mjesto, gdje se skriva silno blago cara Salomona 
Naši su prijatelji krenuli, da ga potraže. 


DAROVI U FOND »OBITELJI«. — Gđa Jagoda Truhelka, čiji smo roman »Vječna zaručnica« 
objavili u ovogodišnjoj »Obitelji«, odrekla se ljubezno u korist našeg lista svega autorskog honorara, koji 
bi joj za roman pripadao. Lijepa hvala odličnoj hrvatskoj književnici za toliku naklonost prema »Obitelji«. 
— Osim toga sjetili su se lista ovi naši prijatelji: po din 200: Nada M. Grgić; po din 100: N. N. Varaždin, 
Štrauch Hubert, Zlata M. Zagreb; po din 50: Varović Marija, Kukić Lađo; po din 20: Šterk Barica, N. N. 
Zagreb, Jelena Ivković; po din 10: Kalauz Miho, Perković Anka, Abramović Stanko, Tomas Božena,’ Herula 
Ilija, Jurišić Ž., Herula Ilija, Čulin Tomica, Tomas Božena, Bem Gabrijela, Kačečnik Milica, Rubignoni’ Ignacij, 
Lutz Zora, Truhelka Jagoda, Đogić Stjepan, Sečkar Viki, N. N. Crnilug, Perković Anka, Katalinić Damjan, 
Šuveljak Margita, Koreny Evica; po din 5: Mijić Marko, Kučinić Lucija, Hršak Jelka, Novaković Rozika, 
Vanić Jelisava, Duda Antonija, Gaži Matej, Nagj Evica, Jelaković Anka, Gaži Matej, Marinić Štefa, ćosić Ive, 
po din 3: Bonefačić M.; po din 2: Matulina Nada, Župni ured Risika, Slivak J., Rajković Stana. Svima od srca 
hvala! 1 ovo će nam biti poticaj, da našim listom što više pružimo za duševno zadovoljstvo vrijednih čitatelja. 




"Hitni' Hi 


KROZ PUSTINJU ZR - 
BLR&OM KRRLJR SOLO 

NEMA PETOG ĆUTILA. Uči- 
telj: »Dakle, Ivice, koliko ću- 
tila imaš?« 

Đak: »Četiri, gospodine uči- 
telju!« 

Učitelj: »A koja su to?« 

Đak: »Vid, sluh, okus i opip!« 

Učitelj: »Tako? A šta ra- 
diš s nosom?« 

Đak: »Ništa.« 

Učitelj: »Kako ništa? Zar 
njime ne njušiš?« 

Đak: »Ne, jer sam strašno 
nahlađen!« 

KRIVO SPOJENO. A: »Gospo- 
dine Šlapiću! Vaša gospođa su- 
pruga moli, da malko dođete na 
telefon.« 

B.: »Moli? ... To će' onda bez- 
uvjetno biti krivi spoj!« 

SAMO PRISTOJNO! Mala 
T e a (pišući zadaću o domaćim 
životinjama): »Mamice, da li ti 
znaš kakav pristojniji izraz za 
»svinju«?« 


GRAĐEVNI LIMAR I UVODITELJ VO- 
DOVODA TE POPRAVLJAČ PLINSKIH 
AUTOMATA 

JOSIP H O 1 ZAGREB 

Zvonimirova ul. 28 — Telefon 24-019 

Preporuča se za sve limarske i vodovodne 
radnje i popravke kao na pr. kupaone, 
klosete, umivaonike, te sve ostale poslo- 
ve, koji u tu struku zasijecaju. Sve radnje 
izvodim najsolidnije u najkraćem roku uz 
najumjerenije cijene. Tražite ponude. 


UTJEHA. A: »Zar je vrijedno, 
da se toliko tužiš, jer ti sada ma- 
lo slabije ide? Zapravo trebaš 
biti sretan, što si se rodio u Hr- 
vatskoj. Da si se rodio u Engle- 
skoj, bilo bi ti još gore!« 

B: »Zašto?« 

A: »Pa zato, jer ne znaš en- 
gleski!« 

ČESTITATI TREBA SVAKA- 
KO. Marijan: »Ti si sigurno 
već čuo, da sam se zaručio s Pa- 
vicom?« 

I v o: »Nemam ni pojma o tom. 
No ako je to istina, onda ti če- 
stitam, a ako to nije istina, če- 
stitat ću Pavici!« 

INFORMACIJA. A: »Ja sam 
večeras pozvan Kukurićevima na 
večeru, a čini mi se, da poznate 
njihove kćeri. Molim vas, recite 
mi, kakve su to djevojke?« 

B: »Hm! . . . Jedna vam je stra- 
šno jednostavna, a druga — je- 
dnostavno strašna!« 

ČUDNA UTJEHA. Vjerov- 
n i k: »Vi uvijek velite: sutra, su- 
tra! Ali taj »sutra« traje sad već 
dvije godine!« 

Dužnik: »No dobro, onda 
ovaj puta neka bude — preko- 
sutra!« 

ISKRENO. Gost: »Konobaru, 
molim vas! Ova riba zaudara.« 

Konobar: »Jest, molim! A 
želite li možda, da otvorim ven- 
tilator?« 

U KAVANI. A: »Pa kako vi to 
novine držite — naopako?« 


r/«««« r f/l 

HAJSAVKŠlNIJt r. JVI 
HABMOMKE 7 At Uf 
'SVIJETA ‘ 


Najveća katolitka tvrtka glazbala u državi 


B: (analfabeta, u neprilici): . 
»Znate ... ja sam naime lje- 
vak!« 

MODERNO. P r o s a c : »Mi- 
lice, vjerujte! Ne mogu bez vas 
živjeti ni časa.« 

Dj evojka: »Hm! . . . Do- 
kažite mi to!« 

LAKO ZA TO. Domaćica 
(prosjaku): »Novaca nemam, a 
naš objed bit će gotov tek za 
jedan sat.« 

Prosjak: »To ne smeta ni- 
šta, milostiva! Kajgana od dva 
jaja za čas je gotova.« 

ČUDAN RAZLOG. A: »Koliko 
se sjećam, ovdje su nekada bile 
dvije vjetrenjače! A gdje je sa- 
da druga?« 

B: »Razrušena je, jer za oba- 
dvije nije bilo dovoljno vjetra.« 

DJEČJA RADOZNALOST. B o- 
ž i c a: »Mamice! Ima li i stono- 
ga kurje oči?« 

MEĐU BOHEMIMA. A: »Po- 
što nemam novaca, da nabavim 
auto, odlučio sam da ga malo 
pomalo sagradim.« 

B: Uistinu?« 

A: »Da. Zrak za pneumatike 
već imam!« Sabrao S 1. T r-s k i 


Dobrijan kao ekvilibrist 



Iz kuće je čika pošo, 
do prizora čudna došo: 


Po konopcu hoda čovo; 
mili Bože, što je ovo? 


Ni Dobrijan nema mira, 
poče da ekvilibrira. 


I da bude šala veća, 
pade niz zid kao vreća! 


tlustrovani tjednik . Obitelj ‘ ■ toji 3 Din po broju. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju. , Obitelj" izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik . Obiteiii " 
Zagreb, Trei.kova 1. Adresa uredništva i uprave .Obitelji": Zagreb, Trg Kralja Tomislava 21. Telefon 54-17. Ček. rač. pošt. šted. br. 33.536 

.Obitelj" se tiska u Tiskari Narodnih Novina u Zagrebu. 





Ručni rad 


Pletena bluzica 

Ova se jednostavna bluzica 
kopča gumbima na cijeloj du- 
žini prednjeg otvora. Potrebno 
je 200 grama peteronitne vune, 

2 igle od 4 mm i 7 gumbi. 

LEĐA: Načinimo 79 očica i 

pletemo ovako: 1 red: prva 
očica, * 2 očice pravo, 1 očica 
krivo, 1 očica pravo, 1 očica kri- 
vo dalje kao od *. Svršimo sa 

3 očice pravo. — 2 r e d: prva 
očica, * 2 očice krivo, 3 očice 
pravo, dalje kao od *. Svršimo 
sa 2 očice kr !, '<' : 1 oćica pravo. 
— Treći red k ">rvi. — četvr- 
ti red kao drugi itd. Tako radi- 
mo 7 cm. Dalje dodajemo u sva- 
kom 10 redu sa svake strane po 
1 očicu sve do 28 cm duljine. Za 
izrez rukava završimo sa svake 
strane po 5 očica, 2 puta za re- 
dom po 2 očice i jedanput po 1. 
Dalje nastavimo ravno sve do 43 
cm duljine. Ramenice završimo 
u tri puta po 9 očica. Očice, koje 
nam ostanu u sredini, završimo 
ujedamput. 

PREDNJI DIO. Počnemo sa 
53 očice. Radimo istim uzorkom 
kao i leda. Očice dodajemo na 
ovom kraju ispod ruke kao i na 
leđima. S prednje strane, gdje 
se kopča, plete se posve ravno 
odozdo sve do gore. Kada smo 
ispleli 27 cm duljine, promijeni- 
mo način pletenja, i to ovako: 
Jedan red pletemo posve pravo 



s krive strane ručnog rada. Dru- 
gi red pletemo 1 očicu pravo, 1 
očicu krivo. Treći red pravo. 
Opet jedan red pravo, 1 red kri- 
vo, 1 red pravo. Dalje pletemo 
kao od *. Izrez za rukav započ- 
nemo na 28 cm visine, radimo 
ga jednako kao onaj od leđa. 
Dalje radimo ravno do 40 cm du- 
ljine. Završimo za izrez oko vra- 
ta najprije 10 očica, onda 4 oči- 
ce, 3 očice, 2 očice, po 1 očicu 
2 do 3 puta uzastopce. Treba da 
nam ostane 27 očica za ramenicu, 
koju završimo u tri puta po 9 
očica. Prednja strana treba da 
bude 43 cm duga. 

PREDNJI DESNI DIO radimo 
jednako kao i lijevi, samo što 
moramo napraviti rupice za 
gumbe. Prvu načinimo 2 cm od 


Križaljka 

Siožio VI. Kereković 

Vodoravno: 1. gledalište 
filmova, 2. oblik gl. biti (kaj- 
kavski 3. 1. prez.), 4. uniforma, 
9. mjera za površinu, 10. jedno- 
stavan, 11. inicijali naše slikari- 


ce, 12. zanatlija (s kovinama), 
13. lat. simbol za ulje, 14. stari 
novac (bez zadnjeg slova), 15. 
junakinje naših nar. pjesama, 
20. nota. 

Okomito: 1. vrst štampa- 
nog slova, 2. debeli glas, 3. sta- 
rozavjetni prorok, 4. dio, ostav- 
ština, 5. gorostas, 6. jasan, 7. 

ozljeda, 8. ljetopis, 
10. dio glave, 16. 
uzvik, 17. tal. član, 
18. Matica Hrvat- 
skog radničkog sa- 
veza, 19. Kristovi 
inicijali, 21. igraća 
karta, 22. nag. 

Rješenje treba 
poslati do 5. stude- 
noga. Medu odgo- 
netače podijelit će 
se 20 romana. 




kraja, za rupicu završimo 5 oči- 
ca; neka budu udaljene od ruba 
za tri očice. Ostale rupice pra- 
vimo u udaljenosti od 6 cm. 

RUKAV. Počnemo sa 55 očica. 
Radimo istim načinom kao i le- 
da. Sa svake strane reda doda- 
jemo po 1 očicu u svakom 6. re- 
du. Tako do 15 cm duljine. On- 
da završimo po 3 očice sa svake 
strane reda, onda po 2 očice i 
napokon 1 očicu na početku sva- 
kog reda do 26 cm duljine. Pre- 
ostale očice završimo ujedamput. 

Sašijemo sve dijelove, prišije- 
mo gumbe, rupice od gumbi iz- 
radimo — i bluzica je gotova. 

Možemo je izraditi u boji ci- 
klame i ukrasiti malim rupčićem 
u modroj boji. 

Z. L. P. 

Rješenje I nagrade 

IZ BR. 32. 

Vodoravno: 1. kapa, 4. 
osam, 8. ime, 10. Eva, 11. ro- 
man, 14. sinovac, 16. nalet, 18. 
ili, 20. oka, 22. daća, 23. arak, 
— Okomito: 1. kip, 2. A(n- 
tun), M(ihanović), 3. Perinić, 5. 
senator, 6. A(ntun) V(ramec), 7. 
mak, 9. smola. 12. ona, 13. avel, 
15. zid, 17. rak, 19. la, 21. ka. 

Po 5 knjiga dobili su K. Kere- 
šković iz S. i M. Alić iz S. Po 1 
knjigu: E. Maldini iz S. M., D. 
Nikolić iz M., S. Seličanec iz K., 
M. Stanković iz A., F. Prešelo iz 
M., Hrv. selj. čitaonica u Ned., 
M. Sentinella iz T., H. Jesenek iz 
S., S. Matasović iz Č. i Š. Boži- 
čević iz P. 



